CELEX: 62011TN0389
Language: el
Date: 2011-07-18 00:00:00
Title: Υπόθεση T-389/11: Προσφυγή της 18ης Ιουλίου 2011 — Guccio Gucci κατά ΓΕΕΑ — Chang Qing Qing (GUDDY)

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/34
            
         Προσφυγή της 18ης Ιουλίου 2011 — Guccio Gucci κατά ΓΕΕΑ — Chang Qing Qing (GUDDY)
   (Υπόθεση T-389/11)
   2011/C 282/67
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Guccio Gucci SpA (Φλωρεντία, Ιταλία) (εκπρόσωπος: F. Jacobacci, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Chang Qing Qing (Φλωρεντία, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Απριλίου 2011 στην υπόθεση R 143/2010-1, καθόσον με αυτή απορρίφθηκε η ανακοπή για τα λοιπά προϊόντα των κλάσεων 9 και 14· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: το λεκτικό σήμα «GUDDY», για διάφορα προϊόντα των κλάσεων 9, 14, 18 και 25 — αίτηση καταχωρίσεως κοινοτικού σήματος υπ. αρ. 6799531
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αιτούσα
   
      Αντιταχθέν σήμα ή σημείο: αίτηση καταχωρίσεως του λεκτικού σήματος κοινοτικού σήματος υπ.αρ.121988 του λεκτικού σήματος «GUCCI», για προϊόντα των κλάσεων 9, 14, 18 και 25
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: μερική ακύρωση της αποφάσεως του τμήματος ανακοπών και μερική απόρριψη της προσφυγής
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών (ι) παρέλειψε να εξετάσει επακριβώς τα προσκομισθέντα έγγραφα, προκειμένου να αξιολογήσει κατά τρόπο ορθό τον εντονότερο διακριτικό χαρακτήρα του σήματος «GUCCI» και όσον αφορά τη φωνητική σύγκριση μεταξύ των σημάτων και κατά συνέπεια υπέπεσε σε πλάνη (ιι) κατά την ερμηνεία και την εφαρμογή του άρθρου 8, παράγραφος 1, στοιχείο β', του κανονισμού για το κοινοτικό σήμα.